સીબીઆઈના ઈતિહાસમાં આટલી ઊથલપાથલ અગાઉ ક્યારેય નથી જોવા મળી. કેન્દ્ર સરકાર દ્વારા બહાર પાડવામાં આવેલા આદેશમાં રાવને તાત્કાલીક વર્માના સ્થાને નિયુક્ત કરવામાં આવ્યા છે. ઉલ્લેખનીય છે કે સીબીઆઈએ પોતાન જ સ્પેશિયલ ડાયરેક્ટર અસ્થાના વિરૂદ્ધ કેસ નોંધ્યો છે. એફઆઈઆરમાં તેમના પર માંસના વ્યાપારી મોઈન કુરેશી પાસેથી 3 કરોડ રૂપિયાની લાંચ લેવાનો આરોપ લગાવવામાં આવ્યો છે. સોમવારે વડાપ્રધાન નરેન્દ્ર મોદીએ પોતે આ મામલે દખલગીરી કરી હતી. ડાયરેક્ટર આલોક વર્માની વડાપ્રધાન સાથે મુલાકાત થઇ અને એક જ કલાકમાં આ કેસ સાથે સંકળયેલા ડીએસપી રેંકના અધિકારી દેવેન્દ્ર કુમારની ધરપકડ કરાઇ હતી. તેના થોડા કલાકો પછી અધિકારીઓના ઠેકાણાઓ પર પણ સીબીઆઈએ દરોડા પાડ્યા હતા.